Այսօր առավոտյան տարբեր երթուղային գծեր սպասարկող մոտ 40 ավտոբուսներ կանգնել էին Հանրապետության հրապարակում, իսկ դիմապակիներին` փակցրել «Արարատյան հայրապետական թեմ»-ի անունն ու լոգոն: Կազմակերպչական հարցերով զբաղվող երիտասարդներից մեկը «Հետք»-ին հայտնեց, որ երթուղային ավտոբուսներով պատրաստվում են մարդկանց տանել ուխտագնացության` Էջմիածնի եկեղեցիներ. «Թարգմանչաց տոնի կապակցությամբ կազմակերպում ենք ուխտագնացություն` դեպի Էջմիածին: Ուխտագնացության անվանումն է «Սեր, հավատք եւ հավատարմություն»: Կազմակերպիչներն են Արարատյան հայրապետական թեմի պատասխանատուներն ու առաջնորդները: Իսկ թե քանի երթուղային է գծից հանվել, ես չգիտեմ, պետք է դիմեք թեմի վերադասին»: